钦定古今图书集成/明伦汇编/氏族典/第315卷 > 《廖用贤尚友录》 > 京房
## 钦定古今图书集成/明伦汇编/氏族典/第315卷 > 《廖用贤尚友录》 > 京房

按《汉书京房传》：“房字君明，东郡顿丘人。治《易》，事焦延
寿。延寿尝曰：‘得我道以亡身者，必京生也。长于灾变
占验，好钟律，知音声。初元四年，以孝廉为郎，数上疏
言将然，近数月，远一岁，所言屡中。天子说之，数召见。
房奏考功课吏法，公卿议以烦碎不可行。石显、五鹿
充宗皆疾房建言宜试以为郡守，元帝于是以为魏’”
郡太守。房请以考功法治郡，岁竟，乘传奏事，天子许
焉。房知七月涌水出，道人当逐死，房上封事，征下狱
弃市。房本姓李，推律自定为京氏。死年四十一。